CELEX: 32020D0539
Language: el
Date: 2020-04-15 00:00:00
Title: Απόφαση (ΕΕ) 2020/539 του Συμβουλίου της 15ης Απριλίου 2020 για την αντικατάσταση του προέδρου της επιτροπής που προβλέπεται στο άρθρο 255 της Συνθήκης για τη λειτουργία της Ευρωπαϊκής Ένωσης

20.4.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 122/1
               
            
         ΑΠΟΦΑΣΗ (ΕΕ) 2020/539 ΤΟΥ ΣΥΜΒΟΥΛΙΟΥ
         της 15ης Απριλίου 2020
         για την αντικατάσταση του προέδρου της επιτροπής που προβλέπεται στο άρθρο 255 της Συνθήκης για τη λειτουργία της Ευρωπαϊκής Ένωσης
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και κυρίως το άρθρο 255, δεύτερο εδάφιο,
         Έχοντας υπόψη την πρωτοβουλία του Προέδρου του Δικαστηρίου της 6ης Μαρτίου 2020,
         Εκτιμώντας τα ακόλουθα:
         
                     (1)
                  
                  
                     Δυνάμει του άρθρου 255, πρώτο εδάφιο της Συνθήκης για τη λειτουργία της Ευρωπαϊκής Ένωσης, έχει συσταθεί επιτροπή προκειμένου να εκφέρει γνώμη σχετικά με την επάρκεια των υποψηφίων για την άσκηση των καθηκόντων του δικαστή και του γενικού εισαγγελέα του Δικαστηρίου και του Γενικού Δικαστηρίου, προτού προβούν στους διορισμούς οι κυβερνήσεις των κρατών μελών (στο εξής «η επιτροπή»).
                  
               
                     (2)
                  
                  
                     Με την απόφασή του (ΕΕ, Ευρατόμ) 2017/2262 (1), το Συμβούλιο προέβη στον διορισμό των επτά μελών της επιτροπής για περίοδο τεσσάρων ετών, που λήγει στις 28 Φεβρουαρίου 2022.
                  
               
                     (3)
                  
                  
                     Με επιστολή της 27ης Φεβρουαρίου 2020, ο κ. Christiaan TIMMERMANS, πρόεδρος της επιτροπής, ενημέρωσε το Συμβούλιο για την παραίτησή του.
                  
               
                     (4)
                  
                  
                     Με επιστολή της 6ης Μαρτίου 2020, ο πρόεδρος του Δικαστηρίου πρότεινε τον διορισμό του κ. Allan ROSAS προς αντικατάσταση του κ. Christiaan TIMMERMANS ως προέδρου της επιτροπής, για το υπόλοιπο της θητείας του, σύμφωνα με το σημείο 3 των κανόνων λειτουργίας της επιτροπής, όπως εκτίθενται στο παράρτημα της απόφασης 2010/124/ΕΕ του Συμβουλίου (2),
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο κ. Allan ROSAS διορίζεται πρόεδρος της επιτροπής που προβλέπεται στο άρθρο 255 της Συνθήκης για τη λειτουργία της Ευρωπαϊκής Ένωσης για την περίοδο που λήγει στις 28 Φεβρουαρίου 2022.
         
         
            Άρθρο 2
            Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 15 Απριλίου 2020.
            
               
                  Για το Συμβούλιο
               
               
                  Ο Πρόεδρος
               
               G. GRLIĆ RADMAN
            
         
         
            (1)  Απόφαση (ΕΕ, Ευρατόμ) 2017/2262 του Συμβουλίου της 4ης Δεκεμβρίου 2017 για τον διορισμό των μελών της επιτροπής που προβλέπεται στο άρθρο 255 της Συνθήκης για τη λειτουργία της Ευρωπαϊκής Ένωσης (ΕΕ L 324 της 8.12.2017, σ. 50).
         
            (2)  Απόφαση 2010/124/ΕΕ του Συμβουλίου, της 25ης Φεβρουαρίου 2010, σχετικά με τους κανόνες λειτουργίας της επιτροπής που προβλέπεται στο άρθρο 255 της Συνθήκης για τη λειτουργία της Ευρωπαϊκής Ένωσης (ΕΕ L 50 της 27.2.2010, σ. 18).